Nr. C 49/56 De Europæiske Fællesskabers Tidende 28. 2. 90 
Forslag til 
RÅDETS FORORDNING (EØF) Nr. ... 
af . . . 
om ændring af forordning (EØF) nr. 1357/80 om indførelse af en præmieordning for 
opretholdelse af besætninger af ammekøer 
(90/C 49/40) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
I artikel 2 i Rådets forordning (EØF) nr. 1357/80 0), senest 
ændret ved forordning (EØF) nr. 573/89 (2), er det fastsat, 
at ydelsen af præmien for opretholdelse af besætninger af 
ammekøer udelukker enhver produktion af mælk og mejeri­
produkter, bortset fra produkter til gårdsalg; 
for mindre producenter, der har både en malkekobesætning 
og en ammekobesætning på deres bedrift, er denne dobbelte 
virksomhed nødvendig for at opnå en tilstrækkelig ind­
komst; det er derfor begrundet, at de medtages under 
præmieordningen; 
at der på samme bedrift findes to besætninger, gør det 
vanskeligere at kontrollere, hvilke køer der er støtteberetti­
gede; for at lette kontrollen er det hensigtsmæssigt at 
fastsætte, at støttemodtagerens ammekøer og malkekøer 
skal være af forskellig race; desuden bør det fastsættes, at der 
vedtages yderligere kontrolforanstaltninger efter fremgangs­
måden i artikel 27 i Rådets forordning (EØF) nr. 805/68 af 
27. juni 1968 om den fælles markedsordning for oksekød (3), 
senest ændret ved forordning (EØF) nr. 571/89 (4) — 
UDSTEDT FØLGENDE FORORDNING: 
Artikel 1 
I forordning (EØF) nr. 1357/80 foretages følgende ændrin­
ger: 
1) Som artikel 2a indsættes: 
»Artikel 2a 
1. Som undtagelse fra artikel 2, stk. 1, kan mælke­
producenter modtage præmien for deres besætning af 
ammekøer, hvis den individuelle refrencemængde, de 
reelt har til rådighed, jf. artikel 5c i Rådets forordning (EØF)nr. 804/68 (*), med fradrag af de mængder, som 
er suspenderet i henhold til Rådets forordning (EØF) 
nr. 775/87 (**), er på 60 000 kg eller derunder for den 
tolvmåneders periode, i hvilken præmieansøgningen 
indgives. 
2. I dette tilfælde er præmieydelsen betinget af, at 
modtageren forpligter sig til i mindst seks måneder fra 
den dag, ansøgningen, indgives, på sin bedrift at holde et 
antal ammekøer eller drægtige kvier til udskiftning, som 
mindst svarer til det antal, for hvilket der er ydet præmie. 
Desuden skal støttemodtageren bevise, at de ammekøer, 
som ansøgningen gælder, tilhører en anden race end 
bedriftens malkekøer. 
(») EFT nr. L 140 af 5. 6. 1980, s. 1. 
(2) EFT nr. L 63 af 7. 3. 1989, s. 3. 
(3) EFT nr. L 148 af 28. 6. 1968, s. 24. 
(4) EFT nr. L 61 af 4. 3. 1989, s. 43. (*) EFT nr. L 148 af 28. 6. 1968, s. 13. 
(**) EFT nr. L 78 af 20. 3. 1987, s. 5.«. 
2) I artikel 5, stk. 4, udgår i første afsnit »og hvis ejer 
hverken leverer mælk eller mejeriprodukter« og i tredje 
afsnit »og hvis ejer hverken leverer mælk eller mejeripro­
dukter.« 
3) Artikel 6 affattes således: 
»Artikel 6 
Efter fremgangsmåden i artikel 27 i forordning (EØF) 
nr. 805/68 vedtages bl.a. følgende: 
a) perioderne for indgivelse af anmodninger om præ­
mie 
b) bestemmelserne vedrørende præmiernes udbetaling 
c) bestemmelserne vedrørende kontrol med antallet af 
opgivne ammekøer og med overholdelsen af den i 
artikel 2 og i artikel 2a nævnte forpligtelse 
d) bestemmelserne vedrørende yderligere kontrol med 
anvendelsen af bestemmelserne i artikel 2a 
e) de særlige omstændigheder, der muliggør ophævelse 
af den i artikel 2 og artikel 2a nævnte forpligtelse; 
f) de øvrige gennemførelsesbestemmelser til denne 
forordning.« 
Artikel 2 
Denne forordning træder i kraft på tredjedagen efter offent­
liggørelsen i De Europæiske Fællesskabers Tidende. 
Den anvendes på ansøgninger, der indgives fra den 15. juni 
1990. 
28. 2. 90 De Europæiske  Fællesskabers  Tidende Nr. C 49/57 
Denne  forordning  er bindende  i alle  enkeltheder  og gælder  umiddelbart  i hver  medlems-
stat. 
Udfærdiget  i Bruxelles,  den  . . . 
På Rådets  vegne